Legal Document

Category: 365

Text:
8. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 329 της 21/27 Αυγ. 1987 (ΦΕΚ Α΄ 152) Τεχνική επίβλεψη της λειτουργίας και συντήρησης των αντλιοστασίων των Εγγειοβελτιωτικών Έργων των Οργανισμών Εγγείων Βελτιώσεων (ΟΕΒ) και καθορισμός του αναγκαίου προσωπικού. Έχοντας υπόψη: 1.Τις διατάξεις της περίπτ. γ της παρ. 1 του άρθρ. 3 του Νόμ. 414/1976 «περί τροποποιήσεως και συμπληρώσεως των διατάξεων του Ν.Δ. 3881/58 «περί Έργων Εγγείων Βελτιώσεων», ως τούτο ετροποποιήθη μεταγενεστέρως (ΦΕΚ 212 Α΄). 2.Την 344172/7.5.1986 κοινή απόφαση του Πρωθυπουργού και του Υπουργού Γεωργίας «ανάθεση αρμοδιοτήτων στους Υφυπουργούς Γεωργίας» (ΦΕΚ 318 Β΄). 3.Την 338/1987 γνωμοδότηση του Συμβουλίου της Επικρατείας, με πρόταση των Υπουργών Γεωργίας, Περιβάλλοντος, Χωροταξίας και Δημοσίων Έργων και Βιομηχανίας, Ενέργειας και Τεχνολογίας, αποφασίζουμε: Τεχνική επίβλεψη λειτουργίας και      συντήρησης ηλεκτρομηχανολογικών     εγκαταστάσεων των αντλιοστασίων Άρθρ.1.-1.Για την υπεύθυνη τεχνική επίβλεψη της λειτουργίας και συντήρησης των ηλεκτρομηχανολογικών εγκαταστάσεων των αντλιοστασίων τους, οι ΟΕΒ πρέπει να διαθέτουν το παρακάτω προσωπικό: Οργανισμοί Εγγείων Βελτιώσεων 16.Η.γ.5-8 α)Ένα διπλωματούχο Μηχανικό ανώτατης σχολής Μηχανολόγων–Ηλεκτρολόγων ή Μηχανολόγων ή Ηλεκτρολόγων ή Ηλεκτρονικών για κάθε ομάδα αντλητικών εγκαταστάσεων με συνολική ισχύ 10.000 KW, ο οποίος μπορεί να αντικατασταθεί με έναν πτυχιούχο Υπομηχανικό ή πτυχιούχο ΤΕΙ των ίδιων ειδικοτήτων, όταν η συνολική εγκαταστημένη ισχύς των αντλητικών εγκαταστάσεων της ομάδας είναι μέχρι 2.000 KW. β)Έναν Εργοδηγό Ηλεκτρολόγο. γ)Έναν πτυχιούχο Πρακτικό Μηχανικό Α΄ τάξης. δ)Έναν πτυχιούχο Ηλεκτρολόγο Εγκαταστάτη ΣΤ΄ Ειδικότητας, 4ης ή 5ης Κατηγορίας, εφόσον στα αντλιοστάσια περιλαμβάνονται και κυψέλες υψηλής τάσης. ε)Έναν πτυχιούχο Ηλεκτρονικό μέσης ή ανώτερης σχολής, εφόσον στα αντλιοστάσια περιλαμβάνονται και ηλεκτρονικές διατάξεις. στ)Έναν πτυχιούχο Ηλεκτρολόγο Εγκαταστάτη Γ΄ Ειδικότητας, 3ης ή 4ης Κατηγορίας. ζ)Ένα χειριστή για κάθε φυλακή λειτουργίας αντλιοστασίου στο οποίο απαιτείται η παρουσία χειριστή. Το προσωπικό της περίπτωσης αυτής πρέπει να είναι των εξής ειδικοτήτων και κατηγοριών: αα)Ηλεκτρολόγων Εγκαταστατών Α΄ Ειδικότητας 1ης, 2ης, 3ης ή 4ης Κατηγορίας, ή Γ΄ Ειδικότητας κάθε κατηγορίας ή ΣΤ΄ Ειδικότητας 4ης ή 5ης Κατηγορίας. ββ)Πρακτικών Μηχανικών ή Πρακτικών Μηχανικών Συντηρητών κάθε τάξης (Α΄, Β΄ ή Γ΄). η)Ένα χειριστή για κάθε φυλακή λειτουργίας κέντρου τηλεχειρισμού αυτόματων αντλιοστασίων για τα οποία δεν χρειάζεται επί τόπου χειριστής. Οι χειριστές της περίπτωσης αυτής πρέπει να είναι πτυχιούχοι Ηλεκτρονικοί μέσης ή ανώτερης σχολής. 2.Όταν η συνολική ισχύς των αντλιοστασίων του ΟΕΒ είναι μέχρι 2.000 KW, η υπεύθυνη επίβλεψη της λειτουργίας, συντήρησης και επισκευής τους δύναται να ανατίθεται σε πτυχιούχο Υπομηχανικό των ΤΕΙ, που μπορεί να προσλαμβάνεται και για μερική κατά μήνα απασχόληση. Υπεύθυνη επίβλεψη λειτουργίας και συντήρησης μικρών αντλιοστασίων Άρθρ.2.-Η υπεύθυνη επίβλεψη της λειτουργίας και συντήρησης μεμονωμένων αντλιοστασίων εγγειοβελτιωτικών έργων ισχύος μικρότερης των 300 KW ανατίθεται: α)Σε πρακτικούς μηχανικούς Α΄ τάξης ή σε ηλεκτρολόγους εγκαταστάτες 6ης κατηγορίας Α΄ ειδικότητας ή 3ης και 4ης κατηγορίας Γ΄ ή ΣΤ΄ ειδικότητας. β)Σε πρακτικούς μηχανικούς Β΄ τάξης ή σε  ηλεκτρολόγους εγκαταστάτες 3ης και 4ης κατηγορίας Α΄ ειδικότητας ή 1ης και 2ης κατηγορίας Γ΄ειδικότητας ή 2ης κατηγορίας ΣΤ΄ ειδικότητας   για   αντλιοστάσια   με   εγκαταστη(Αντι για τη σελ. 562,01(β) Σελ. 562,01(γ) Τεύχος ΙΑ-8-1 μένη ισχύ μέχρι 150 KW. γ)Σε τεχνικούς που θα καθορίζονται από το Διοικητικό Συμβούλιο των ΟΕΒ, μετά από σύμφωνη γνώμη της τοπικής υπηρεσίας Εγγείων Βελτιώσεων, για αντλιοστάσια ισχύος μικρότερης των 75 KW. Αντλιοστάσια αρμοδιότητας ΥπουργείωνΓεωργίας ή Περιβάλλοντος, Χωροταξίας και Δημοσίων Έργων Άρθρ.3.-Ο χειρισμός και η υπεύθυνη επίβλεψη της λειτουργίας και συντήρησης των αντλιοστασίων εγγειοβελτιωτικών έργων αρμοδιότητας Υπουργείων Γεωργίας και Περιβάλλοντος, Χωροταξίας και Δημοσίων Έργων ανατίθεται σε όσους έχουν τα προσόντα που αναφέρονται στο παρόν δ/γμα, κατά περίπτωση εγκαταστημένης ισχύος ομάδας ή μεμονωμένων αντλιοστασίων των ΟΕΒ.